کراچی پاکستان:

تمام شیعہ جماعتوں کیجانب سے 20 فروری کو شہید باقر نمر کے چہلم کی مجلس اعلان

رسا نیوز ایجنسی – عالم مجاھد شھید ایت اللہ شیخ نمر باقر النمر کے چہلم کی مجلس پاکستان کے عالمی شھرت یافتہ شھر کراچی میں 20 فروری کو تمام شیعہ جماعتوں کی جانب سے منعقد کیا جائے گا ۔

خبر کا کوڈ: ۸۹۹۷

تاریخ: ۲۷ فروردين ۲۰۱۶ - ۱۵:۲۷

رسا نیوز ایجنسی کی رپورٹ کے مطابق، پاکستان کے شھر کراچی کی تمام شیعہ جماعتوں نے 20 فروری کو عالم مجاھد شھید ایت اللہ شیخ نمر باقر النمر کے چہلم کی مجلس منعقد کئے جانے کا اعلان کیا جس میں شیعہ و سنی علماء و اکابرین خطاب فرمائیں گے ۔

اس رپورٹ کے مطابق، شہید باقر نمر کے چہلم کی مناسبت سے آل سعود کے جرائم کے خلاف، نائیجیریا کے آیت اللہ شیخ ابراہیم زکزکی اور بحرین کے شیخ علی سلمان کی حمایت کیلئے ایک عظیم الشان احتجاجی جلسہ بعنوان ’’حمایت مظلومین کانفرنس‘‘ 20 فروری کو امروہہ گراؤنڈ میں منعقد کیا جائے گا، اس کانفرنس کی تیاریوں کے سلسلہ میں تمام جماعتوں نے رابطے شروع کردیئے ہیں اور بہت جلد حمایت مظلومین کانفرنس کی تشہیری مہم کا آغاز کردیا جائے گا ۔

تفصیلات کے مطابق یہ فیصلہ امامیہ اسٹوڈنٹس آرگنائزیشن پاکستان، مجلس وحدت مسلمین پاکستان، شیعہ علماء کونسل پاکستان، جعفریہ الائنس،پیام ولایت فاؤنڈیشن، مرکزی تنظیم عزا، مرکزی تنظیم عزاداری، امامیہ آرگنائزیشن پاکستان، ہیئت آئمہ مساجد و علمائے امامیہ پاکستان، مجلس ذاکرین امامیہ پاکستان اور آل پاکستان شیعہ ایکشن کمیٹی کے مشترکہ اجلاس میں کیا گیا۔